Tortall er navnet på et land i det fiktive univers, hvor serierne om Alanna, Daine, Keladry, Alianne og Beka finder sted. Hovedstaden i landet er Corus, som ligger i den vestlige del nær ved Smaragdhavet. Mod nord befinder landet Scanra sig – et vildt og barbarisk land, som Tortall har været i krig med gentagne gange. Øst for Tortall ligger Galla, Tusaine og Tyra og længere væk, Maren, Sarain og bjergkæden Verdens Tag. Ørkenlandet Carthak ligger syd for Tortall på den anden side af Indlandshavet og ude i Smaragdhavet ligger Kobberøerne og Yamaniøerne. Historierne i Løvindens datter tager sit udgangspunkt i stridigheder på Kobberøerne, mens Gravheksens gave foregår i Carthak.